Skraćeni zapisnik sa 6. sjednice Nastavničkog vijeća Srednje škole Zabok

održane 24. 11. 2020.

Sjednici je prisustvovalo 60 nastavnika.

Dnevni red:

1. Osvrt na kvartalne sjednice;

2. Epidemiološka situacija i mjere u školi;

3. Rad s učenicima s teškoćama u razvoju;

4. Razno.

Ad 1) Ravnateljica je upozorila nastavnike na uočene nedostatke tijekom priprema kvartalnih sjednice te ih podsjetila na odredbe iz Pravilnika o praćenju i vrednovanju učenika te na pridržavanje internih dogovora. Zatražila je od voditelja školskih Stručnih vijeća da je obavezno obavijeste o terminima održavanja sastanaka.

Ad 2) Epidemiološka situacija u školi je dobra, svi nastavnici i ostalo osoblje radi, u samoizolaciji su dva razredna odjela i nekoliko pojedinačnih učenika; Covid pozitivnih je četvero učenika. Uočeno je popuštanje pridržavanja dogovorenih Mjera za rad u školi te je razrednicima preporučeno da ponovno podsjete učenike na striktno pridržavanje istih.

Ravnateljica je pojasnila način rada i evidentiranje izostanaka za učenike onih razrednih odjela koji su kompletni u samoizolaciji.

Ad 3) Psihologinja je podsjetila nastavnike na predstojeće obveze u radu s učenicima s poteškoćama u razvoju. Ravnateljica je napomenula da se treba pridržavati dogovorenih rokova a da će psihologinja povremeno prisustvovati nastavi u razrednim odjelima s učenicima s poteškoćama u razvoju.

Ad 4) Ravnateljica je:

* pohvalila kolegicu na uspješnom produljenju zvanja savjetnika;
* pohvalila kolegicu (i učenike prošlogodišnjeg 4.HT) na odlično odrađenom međunarodnom projektu iz nastave njemačkog jezika:
* obavijestila o provedbi našeg projekta Obilježavanje značajnih datuma;
* kratko izvijestila NV o trenutnoj situaciji provođenja projekta RCK

Kolegica B.K. nadopunila je izvješće o RCK s planiranom edukacijom u sklopu projekta iz engleskog jezika za nastavnike strukovnih predmeta.

Zapisničar: Nadica Mišak-Ivankov